Tekijän motiivi ei ole tiedossa.

Ohiossa ainakin kymmenen ihmistä on saanut surmansa joukkoampumisessa. CNN

Yökerhonalueella Ohion Daytonissa osavaltiossa on tapahtunut joukkoampuminen, jossa kymmenen ihmistä on saanut surmansa. Yksi kuolleista on tekijä, jonka poliisi ampui.

Tekijä oli 24-vuotias mies Connor Betts. Hän oli kotoisin Ohion Bellbrookista.

Ohiossa sai surmansa tekijän 22-vuotias sisko, joka oli joukkoampumisen nuorin uhri. Muut uhrit olivat iältään 25-57-vuotiaita. Tekijä ampui kaikki uhrit alle minuutissa.

Poliisi sai tekijän kiinni nopeasti, sillä poliisipartio oli ampumisen aikaan alueella rutiinikierroksella. Tekijän motiivi ei ole vielä tiedossa.

– Niin kamalaa kuin tämä onkin, tilanne olisi voinut olla paljon, paljon pahempi, poliisipäällikkö Matt Carper kommentoi CNN:lle.

Varhain aamuyöllä alkunsa saaneessa ammuskelussa loukkaantui lisäksi ainakin 16 ihmistä. Asiasta uutisoivan paikallislehti Dayton Daily Newsin mukaan joidenkin loukkaantuneiden vammat ovat vakavia. Loukkaantuneet on toimitettu sairaalahoitoon.

Suosittu yökerhoalue

Oregonin alue, jossa ammuskelu tapahtui, on uutistoimisto AFP:n mukaan suosittua aluetta, jossa on paljon ravintoloita ja yökerhoja.

Montgomeryn ensiapupalveluiden tiedottaja Deb Decker kertoo CNN:lle, että ammuskelun tapahtumapaikkana oli Ned Peppers -baari, johon epäilty oli ollut matkalla.

Deckerin kertoo, että epäillyllä oli päällään luotiliivi. Hän ampui uutistoimistojen mukaan kiväärillä.

Kyseessä on toinen joukkoampuminen Yhdysvalloissa 24 tunnin sisällä. Lauantaina El Pasossa Teksasissa 21-vuotias mies ampui kuoliaaksi 20 ihmistä. Tapausta tutkitaan kotimaisena terrorismirikoksena, ja syyttäjä vaatii siitä kuolemanrangaistusta.

Juttu päivitetty ajankohtaisilla tiedoilla 4. elokuuta klo 14.17 ja 20.56.